a żebgħa ar id-dinja minħabba nuqqas i għall-għajxien li jixraq lill- ttaffilu xi ftit mit-tbatija7 attja lil: ra Tel: 23 12 52 25 ku PARROĊĊA ĦJIEL DWAR IL-BENEFATTUR ĠUŻE ZERAFA IL-BNIEDEM LI TA L-ART TAL-KNISJA PARROKKJALI SAN ĠUŻEPP ĦADDIEM ĦA U TAGĦRIF IEĦOR FIL-QOSOR DWAR IL-PARROĊĊA miġbura minn George J. Vella Minn kemm ilha tiffunzjoni l-parroċċa ta' San Ġużepp Ħaddiem, inkiteb ħafna dwar il-kappillani limexxew kai din il-parroċċa u l-istatwi li jsebbħu din il-knisja, u bir-raġun Is-Sur Ġuże' Zerafa kollu. Imma ftit u xejn issemmiet kif ingħatat jew aħjar kif ġiet akkwistata l-art li fuqha l-knisja parrokkjali hija mibnija. Il-bniedem li din il-parroċċa hija tant grata lejh, huwa bla dubju s-Sur Ġuże' Zerafa, li kien xtara l-art fejn tinsab mibnija l-knisja parrokkjali ta' San Ġużepp Ħaddiem. Kien għalhekk bix-xieraq li f'għeluq il-25 sena li l-knisja ta' San Ġużepp Ħaddiem saret parroċċa, nagħtu ħjiel dwar dan il-benefattur kbir, li żgur jibqa' jgħix fl-istorja ta' din il-parroċċa. Ġuże' Zerafa twieled fil-21 ta' Awissu, 1900, ġewwa Ħal Qormi, fost ħamest aħwa, tliet subien u żewġ bniet. Missieru kien jismu Massimo li kien ukoll minn Ħal Qormi u kien jaqla' l-għajxien tiegħu billi jbiegħ l-għalf għall-bhejjem. Il-familja Zerafa dejjem kienu jsibuha bħala 'tal-galletti'. Fl-1919 Ġuże' żżewweġ lil Concetta nee' Cilia u kellhom erba' wlied, tliet subien u tifla. Dawn ukoll kienu joqogħdu Ħal Qormi u kellhom fabbrika żgħira ta' l-għaġin. Fl-1939 xtara fabbrika ta' l-għaġin ġewwa Ħal Balzan u dik ta' Ħal Qormi taha lill-ibnu l-kbir George. Matul il-ġranet tat-tieni gwerra dinjija, sal-1946, Ġuże' għex mal-familja tiegħu ġewwa Ħal Balzan ħdejn il-fabbrika ta' l-għaġin stess, waqt li kien ukoll inkarigat minn diversi victorv kitchens fl-inħawi ta' madwar Ħal Balzan u Birkirkara. Fl-1946 xtara mitħna tad-dqiq ġewwa l-Marsa waqt li ftit taż-żmien wara mar joqgħod fi Triq Brared ġewwa Birkirkara. din il-mitħna, jew aħjar fabbrika, tad-dqiq, għadha f'idejn il- familja tiegħu sal-lum. Fil-bidu tas-snin sittin xtara il-Villa Sunset fi Triq Birbal, Ħal Balzan, ftit bogħod mill- Ġonna ta' San Anton. Il-mara tiegħu, Concetta, mietet fit-22 ta' Marzu, 1968. Għall-ħabta ta' l-1962/63 is-Sur Ġuże' xtara l-art u taha lill-knisja bil-kundizzjoni lifuqha tinbena knisja u tiġi ddedikata lil San Ġużepp Ħaddiem. Ġuże' ta kull għajnuna fl-ippjanar tal- knisja u kien jieħu interess kbir waqt li kienet qiegħda tinbena. L-ewwel ġebla ta' din il-knisja parrokkjali tqegħdet fil-11 ta' Settembru, 1965, waqt ċerimonja mmexxija mill-E.T. Monsinjur Mikiel Gonzi. Il-pjanta saret mill-periti tad-Ditta Mortimer 8 Degiorgio, waqt li l-imgħallem tal-bini kien Abraham Schembri. 25 SENA PARROĊĊA SAN ĠUŻEPP ĦADDIEM. L-ewwel quddiesa f'din il-knisja ġiet iċċelebrata nhar l-1 ta' Mejju, 1967. Fid-29 ta' April, 1968, l-Arċisqof Mikiel Gonzi bierek il-knisja. Fil-15 ta' Ġunju, 1969, l- Arċisqof Gonzi waqqaf il-knisja bħala viċi-parroċċa bis-setgħat u dmirijiet kollha ta' parroċċa. Dun Karm Aquilina kien nominat Vigarju-kurat, fil-waqt li l-viċi-parroċċa ngħatat il-limiti territorjali tagħha. , Il-knisja ta' San Ġużepp Ħaddiem twaqqfet parroċċa b'digriet tad-19 ta' Marzu, 1973, bil-ħatra ta' Dun Karm Aquilina, bħala l-ewwel Kappillan, li ħa l-pussess tal-parroċċa ġdida fis- 26 ta' Mejju, 1975. Il-benefattur tal-knisja, Ġuże' Zerafa, miet fit-22 ta' Marzu, 1978, għaxar snin eżatti bil- ġurnata li mietet martu Concetta u jinsab midfun fiċ-ċimiterju ta' Marija Addolorata. Tkun ħaġa xierqa li f'għeluq il-25 sena ta' kemm ilha parroċċa, nieħdu din l-okkażjoni biex infakkru dati storiċi matul dawn is-snin, minbarra dawk li semmejna aktar 'l fuq. 1971: 27 ta' Ġunju, l-ewwel festa titulari ta' San Ġużepp Ħaddiem. Konna għadna viċi- parroċċa. Għall-purċissjoni kienet inġabet l-istatwa ta' San Ġużepp mill-parroċċa ta' San Ġwann. 1972: 6 ta' Ġunju, Tbierku l-istatwi ta' San Ġużepp Ħaddiem u l-Madonna, maħdumin fuq disinn tal-Kav. 1974: Statwa tal-Papa Pawlu VI li fi żmien il-pontifikat tiegħu l-knisja saret parroċċa. Ix-xogħol ta' l-istatwa sar mill-istatwarju Għawdxi, il-Kav. Bankun u bradella għall-istatwa ta' San Ġużepp Ħaddiem, xogħol u disinn ta' l- imgħallem Ġużeppi Gauci u ibnu. , Erba' fjuretti u vażuni għall-istatwa ta' San Ġużepp Ħaddiem. Il-fjuretti, rigal minn Rafel Zammit u l-vażuni, rigal ta' Gużeppi Gauci. Introduzzjoni ta' tqassim tar-rigali tal-Milied fid-djar permezz tal-Father Christmas fuq karru dekorat. 1976: 18 ta' Marzu. Tqegħdet l-ewwel ġebla taċ-Ċentru Parrokkjali. Dun Ġużepp Mifsud Bonnici aġixxa bħala vigarju-kurat. 1980: 3 ta' Frar, Dun Salvin Micallef jingħata l-pussess bħala t-tieni kappillan. 1982: Beda jsir il-marċ ta' fil-għdou nhar il-festa. 1983: 4 ta' April. Waslu l-anġli tal-pedestal ta' l-istatwa San Ġużepp Ħaddiem, li nħadmu fuq it-tieni disinn tal-pittur Emvin Cremona permezz tad-Ditta E. Theuma 8 Co. Ltd., mill-iskultur 1988: Saret in-niċċa ta' San Ġużepp Ħaddiem flimkien mal-crving room u kamra għall-qrar. Bdiet tiġi organizzata l-Lejla Maltija bl-isem ta' Lejla Flimkien - Lejla Maltija. 1989: 3ta' Diċembru - It-tielet kappillan Dun Vincenz Demicoli jingħata l-pussess ta' kappillan. 1992: 10 ta' April. Ħarġet għall-ewwel darba purċissjonalment l-istatwa tad-Duluri. Statwa li saret mill-iskultur Michael Camilleri Cauchi u mħallsa minn Francis Abela. 1997: 19 ta' Jannar. Dun Mario Tong, jieħu l-pussess bħala r-raba' kappillan tal-parroċċa